《送陈守子华宿土囊有感》
宋代·陈宓

三年抱恙多闭门，只得两度敲禅扃。
道人问我缘底出，为送乡城两史君。
阛中暑湿如炊甑，山寺阴凉百僧定。
往年过此苦匆匆，今日海山看古镜。
伊谁一念饭行人，至今规矩犹如新。
可叹延平小书舍，虚致雩桥风月夜。

作者简介：（1171—1230）宋兴化军莆田人，字师复，号复斋。陈定弟。少从朱熹学。历泉州南安盐税，知安溪县。宁宗嘉定七年，入监进奏院，上书言时弊，慷慨尽言。迁军器监簿，又上言指陈三弊。出知南康军，改南剑州，救灾济民，多有惠政。后以直秘阁主管崇禧观。有《论语注义问答》、《春秋三传抄》、《读通鉴纲目》、《唐史赘疣》等。